March Aureli Car

El March Aureli Car, conossuu anca con domà el nòmm de Car (Marcus Aurelius Carus in latin; Narbona, 230 - Mesopotamia, 283) a l'è staa on imperador roman, del 282 finna a la mòrt.

Abil general, menter el se trovava in Rezia l'è staa proclamaa imperador di sò soldaa (l'eva mòrt recentement l'imperador Pròbo). L'ha comandaa ona spedizion contra i Sarmata in Pannònia con success; poeu l'è andaa in Mesopotamia e l'ha casciaa i Sassanid de la region, cont el conchestà i cittaa Seleucia e Ctesifont (la capital). Se cunta che la soa mòrt, avvegnuda lì, la sia stada provocada de on fulmen, ma par anca che 'l sia staa coppaa in d'on complòtt a òpera del prefett del pretòri Arri Aper. Ghe hinn succeduu i fioeu Carin e Numerian, giamò nomenaa Ceser primma de la soa mòrt.

 Vôs correlaa 
Pròbo
Arri Aper
Carin
Numerian
Categoria:Imperador roman
Categoria:Nassiment minga cognossud
Categoria:Mort minga cognossuda